Davlat bojxona qo‘mitasining Kontrabanda va bojxona qonunchiligi buzilishiga qarshi kurash boshqarmasi hamda Buxoro viloyati bojxonachilari tomonidan katta miqdordagi pirotexnika vositalarining noqonuniy kirib kelishining oldi olindi. Foto: Davlat bojxona qo‘mitasi axborot xizmati O‘tkazilgan tezkor tadbir davomida qo‘shni davlatdan Buxoro viloyatida faoliyat ko‘rsatuvchi “Juizar” mas’uliyati cheklangan jamiyati nomiga import tartibida olib kelingan yog‘och mahsulotlari bojxona nazoratidan o‘tkazildi. Foto: Davlat bojxona qo‘mitasi axborot xizmati Natijada vagonlar ostki qismiga yashirilgan umumiy qiymati 4 milliard 220 million so‘mdan ortiqni tashkil etuvchi 19 turdagi 102 ming 118 dona pirotexnika vositalari hamda 56 turdagi 5613 dona “Gerbolayf” nomli sifati kafolatlanmagan bioaktiv qo‘shimchalar borligi fosh etildi. Foto: Davlat bojxona qo‘mitasi axborot xizmati Hozirda mazkur holat yuzasidan tekshiruv harakatlari davom ettirilmoqda.